**ОТЧЕТ ЗА КУЛТУРНАТА ДЕЙНОСТ НА НЧ „ПРОСВЕТА -1927 г.с.ЧИФЛИК”ПРЕЗ 2019 г.**

На 21 януари в клуба на пенсионера проведохме Бабин ден. Спазихме обичая както всяка година беше възпроизведен ритуала „бабуване”.През 2019 нямаше новородени бебенца , посетихме най –възрастната баба в селото ,закичихме я със здравец , а тя от своя страна ни благослови.

За 19 февруари в клуба на читалището направихме кът за живота и делото на Апостола.

На 1 март отбелязахме Деня на самодееца и Баба Марта в курортния комплекс.Закичихме за здраве с мартенички всички присъстващи.

На 3 март за националния празник поднесохме цветя на паметниците пред читалището.

На 10 март празнувахме Сирни Заговезни – ден за прошка. Както миналите години направихме голям огън, всички присъстващи имаха направени оругльовици, които въртяха за здраве.Всички опитаха от направените баници от сръчните домакини на селото , които се отзовават на всеки читалищен празник ,за което им изказваме голяма благодарност.За децата отново организирахме забавни състезателни игри и награди.Накрая направихме заря ,след която всички се прибрахме по домовете си за да продължим семейно този християнски празник.

На 16 март направихме Тодоров ден с атрактивната Ялова сватба. Със много хъс и желание тази година се включиха младежите от селото.Поздравихме всички именници , като им подарихме по нещо за спомен от читалището, а те ни поканиха да гостуваме по домовете им.

На 25 април в клуба на пенсионера с децата проведохме за поредна година работилница за изработване на Великденски яйца, която предизвика интерес у тях и всяка година желаещите да участват са все повече.

На 9 май поднесохме венци и цветя на паметната плоча на ветераните от Втората Световна война.

На 24 май в клуба на читалището направихме коктейл по случай празника на читалището .

На 7 юни читалището участва в организацията на тържествената вечер за Каблешковите тържества и годишнина от Априлското въстание.Бяха посрещнати гостите от Копривщица, а на 8 юни във възстановката на събитията на Рогачева река.

На 24 юни за Еньов ден се събрахме пред читалището направихме ароматен чай ,който всички гости имаха възможност да опитат, заедно с вкусна домашна баница.

И тази година на Петров ден /12 юли/не изневерихме на традицията и отново на местността „Калчево”организирахме празника. Приготвихме „бял мъж” , новост за нас, която въведохме тази година беше Петровското пиле печено на пещ,което задължително присъства на трапезата за този ден.

На 28 юли с децата проведохме поредното лятно развлечение – рисунка на асфалт.Тази година заедно с конкурса изненадахме децата като поканихме аниматор, който им организира много забавни игри ,а рисунката на лице ,която въведохме преди година беше много атрактивна и децата с голямо нетърпение чакаха реда си за да се превърнат в някакъв приказен герой от детската анимация.

На 21 септември участвахме на фестивала на сливата в Троян с приготвяне на качамак ,който стана емблематичен за нашето село.Гостите на града с нетърпение чаках да опитат от нашия деликатес.

На 12 октомври се проведе седмото поредно издание на празника на картофа . Със всяка изминала година има надграждане на този празник и хората го очакват с нетърпение още от началото на годината.Все повече чужди хора имат интерес към това събитие,благодарение на филма ,който излъчиха по телевизията.

За деня на будителя беше направен кът във фоайето на читалището.

На 27 декември проведохме Коледно – Новогодишно тържество.За възрастните направихме трапеза с ястия които са характерни за Коледната трапеза, а на малчуганите Дядо Коледа раздаде подаръци.За присъстващите направихме Новогодишна томбола .

Това в общ план бяха събитията през изминалата 2019 г.